  Майя Бывальцева Удмуртилэн кунлыкезлы 100 ар тырмонэн ӟечкыланъёс Китайлэн Россиын посолэз Чжан Ханьхуэй, Венгрилэн но Узбекистанлэн Казаньын валтӥсь консулъёсыз Адам Штифте но Фариддин Насриев ыстӥзы. Со сярысь улосвыл торолэн но кивалтэтлэн пресс-службаез ивортӥз. Мон туж шумпотӥсько, Венгрилэн но Удмуртилэн кусыпъёссы пумен юнгес луо шуыса, со пӧртэм удысъёсын – туризм, дышетон, гурт возёс – валче ужаммес азинтон вылын умоен шӧдӥське Адам Штифтер, Венгрилэн Казаньын валтӥсь консулэзОзьы ик ӟечкыланъёс Нижний Новгород улосвыллэн губернаторезлэсь Глеб Никитинлэсь но Башкортостанлэн тӧроезлэсь Радий Хабировлэсь ӟечкыланъёс вуизы. Башкортостанын улӥсь удмуртъёс мукет калыкъёсын ӵош асьсэлэсь лулчеберетсэс утьыны сюлмасько, элькунмес азинтонэ данъяськымон ватсэт пырто. Пӧртэм оръёсын дауръёсын валче ужан улосвылъёсмылы азинскыны юрттоз шуыса оскисько Радий Хабиров, Башкортостанлэн тӧроезТодэ вайытом, азьвылгес бускель улосвылъёслэн кивалтӥсьёссылэсь но Венгрилэн, Словакилэн но Болгарилэн посолъёссылэсь ӟечкыланъёс вуизы. Тегъёс: Политика Ижкар Удмуртия Удмуртилэнкунлыкезлы100ар 100ар  